
PËR SHFUQIZIMIN E VENDIMIT NR. 718, DATË 28.8.2013 TË KËSHILLIT TË MINISTRAVE “PËR DHËNIEN E MIRATIMIT PARAPRAK PËR LEJIMIN E PUNËSIMIT, PAS LIRIMIT NGA DETYRA TË NJË ANËTARI TË BORDIT TË KOMISIONERËVE TË ENTIT RREGULLATOR TË ENERGJISË”

Në mbështetje të nenit 100 të Kushtetutës dhe të neneve 121 e 124 të ligjit nr. 8485, datë 12.5.1999 “Kodi i Procedurave Administrative të Republikës së Shqipërisë”, të ndryshuar, me propozimin e Kryeministrit, Këshilli i Ministrave

VENDOSI:

Shfuqizimin e vendimit nr. 718, datë 28.8.2013 të Këshillit të Ministrave “Për dhënien e miratimit paraprak për lejimin e punësimit, pas lirimit nga detyra, të një anëtari të bordit të komisionerëve të Entit Rregullator të Energjisë”.
Ky vendim hyn në fuqi menjëherë dhe botohet në Fletoren Zyrtare. 

